Frá því að Sigríður var fimm ára og las Gagn og gaman spjaldanna á milli hefur hún farið höndum um allnokkrar bækur , bæði til eigin ánægjuauka og einnig segir hún að áhugasviðið í námi hennar til kennsluréttinda hafi verið læsi og lestrarkennsla . „ Hvaða bækur voru í uppáhaldi hjá þér þegar þú varst barn ? Ég átti allar Öddu bækurnar og las þær oft . Kátu bækurnar voru líka í uppáhaldi sem og bækurnar um Siggu og skessuna í fjallinu . Fyrsta stóra bókin sem ég las gæti hafa verið Kapítóla eða Pollýanna . Hvers konar bækur lestu helst ? Ég les helst skáldsögur bæði íslenskar og erlendar , einnig les ég fræðibækur sem tengjast starfi mínu . Plöntuhandbókin og fuglahandbókin eru alltaf við hendina . Ég hef líka gaman af að lesa ljóð en geri það sjaldnar . Hver er uppáhaldsbókin af þeim sem þú hefur lesið gegnum tíðina ? Tvær gamlar konur eftir Velmu Wallis kemur fyrst í huga minn , yndisleg bók með góðan boðskap . Himnaríki og helvíti eftir Jón Kalman er gullmoli . Karitas og Óreiða á striga eftir Kristínu Marju Baldursdóttur eru stórkostlegar , ég gat ekki lesið neitt í nokkrar vikur eftir að ég las þær . Hver er þinn uppáhaldsrithöfundur / rithöfundar og hvers vegna ? Einar Már Guðmundson og Einar Kárason segja bara svo vel og skemmtilega frá . Arto Paasilinna er líka frábær höfundur , það er mjög hugmyndaríkur , fyndinn og ýtir alltaf við manni . Hvaða bók / bækur eru á náttborðinu hjá þér þessa dagana ? Hvít fiðrildi sem ég fékk lánaða hjá tengdamömmu minni , Mindset , skrifuð af Carol Dweck sem er þróunarsálfræðingur , einnig er bókin Gæfuspor - gildin í lífinu aldrei langt frá mér , Gunnar Hersveinn skrifar . Ertu fastagestur á einhverju bókasafni ? Ég hef verið fastagestur á Héraðbókasafni Húnvetninga en eftir að við settum upp skiptibókahillu í vinnunni næ ég mér oftast í lesefni þar . Áttu þér uppáhaldsbókabúð ( hér heima eða erlendis ) ? Nei ekki neina uppáhalds en get dvalið ansi lengi í bókabúðum . Hvað áttu margar bækur í bókahillunum heima hjá þér ? Um 800 bækur , svo eigum við annað eins í kössum . Hvað kaupirðu eða eignast að jafnaði margar nýjar bækur yfir árið ? Kannski svona þrjár . Eru ákveðnir höfundar / bækur sem þú færð „ alltaf “ í jólagjöf ? Einar Már Guðmundsson . Hefur þú heimsótt staði sem tengjast bókum eða rithöfundum þegar þú ferðast um landið eða erlendis ? Já ég hef heimsótt og skoðað sögusvið Önnu í Grænuhlíð . Einnig skoðaði ég húsið þar sem Anna Frank og fjölskylda földu sig fyrir nasistum . Ógleymanleg heimsókn og átakanleg . Ef þú ættir að gefa einhverjum sem þér þykir vænt um bók , hvaða bók yrði þá fyrir valinu ? Gæfuspor - gildin í lífinu eftir Gunnar Hersvein . Lokatölur voru 73 - 66 . Með þjóðgarði gefst einstakt tækifæri til að vernda þessi verðmæti , tryggja aðgengi útivistarfólks og standa vörð um hefðbundna sjálfbæra nýtingu , auk þess sem aðdráttarafl þjóðgarðs myndi skapa byggðunum tækifæri til atvinnuuppbyggingar og fjölga opinberum störfum í heimabyggð . Sýningin hefur það að markmiði að efla tengsl á milli fyrirtækja á höfuðborgarsvæðinu og fyrirtækja allra landshluta auk þess að kynna vel nýjungar á svæðunum og auka sölumöguleika . Ég endaði á einhverri erlendri bökunarsíðu og lét Google þýða fyrir mig yfir á íslensku og viti menn .... kakan varð bara þokkalega góð hjá mér og heitir hún Kókoskladdakaka .